CELEX: 32007D0610
Language: sk
Date: 2007-09-11 00:00:00
Title: 2007/610/ES: Rozhodnutie Komisie z  11. septembra 2007 o finančnej účasti Spoločenstva na programe boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2007 [oznámené pod číslom K(2007) 4147]

15.9.2007   
            
            
               SK
            
            
               Úradný vestník Európskej únie
            
            
               L 242/24
            
         
      ROZHODNUTIE KOMISIE
   
   z 11. septembra 2007
   o finančnej účasti Spoločenstva na programe boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2007
   [oznámené pod číslom K(2007) 4147]
   (Iba francúzske znenie je autentické)
   (2007/610/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na jeho článok 17 ods. 3 prvý pododsek prvú vetu,
   keďže:
   
               (1)
            
            
               Podmienky pestovania vo francúzskych zámorských departmánoch vyžadujú osobitné opatrenia týkajúce sa rastlinnej výroby. Tieto opatrenia zahŕňajú nákladné fytosanitárne opatrenia.
            
         
               (2)
            
            
               Rozhodnutím Komisie 2007/609/ES z 10. septembra 2007 o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departmánoch, na Azorách a na Madeire (2) sa stanovujú opatrenia, ktoré sú oprávnené na financovanie Spoločenstva v rámci programov boja proti organizmom škodlivým pre rastliny a rastlinné výrobky vo francúzskych zámorských departmánoch, na Azorách a na Madeire.
            
         
               (3)
            
            
               Francúzske orgány predložili Komisii program fytosanitárnych opatrení. V tomto programe sa spresňujú ciele, ktoré je potrebné dosiahnuť, očakávané výsledky, opatrenia, ktoré je potrebné realizovať, ich trvanie, ako aj ich náklady s cieľom možnej finančnej účasti Spoločenstva. Opatrenia stanovené v tomto programe spĺňajú požiadavky rozhodnutia 2007/609/ES.
            
         
               (4)
            
            
               Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3) by sa fytosanitárne opatrenia mali financovať z Európskeho poľnohospodárskeho záručného fondu. Na finančnú kontrolu týchto opatrení sa vzťahujú články 9, 36 a 37 uvedeného nariadenia.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa schvaľuje finančný príspevok Spoločenstva pre Francúzsko na oficiálny program boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2007 podľa časti A prílohy.
   Príspevok nesmie prekročiť 60 % celkových oprávnených výdavkov podľa časti B prílohy a môže predstavovať maximálne 224 700 EUR (bez DPH).
   Článok 2
   1.   Záloha vo výške 100 000 EUR sa vyplatí do 60 dní od prijatia žiadosti o platbu zo strany Francúzska.
   2.   Zostatok finančného príspevku sa vyplatí, ak bude Komisii najneskôr do 15. marca 2008 predložená záverečná správa o realizácii programu v elektronickej forme.
   Táto správa musí obsahovať:
   
               a)
            
            
               stručné technické hodnotenie celého programu vrátane stupňa dosiahnutia fyzických a kvantitatívnych cieľov a dosiahnutého pokroku a hodnotenie priameho fytosanitárneho a hospodárskeho vplyvu a
            
         
               b)
            
            
               výkaz o skutočných výdavkoch v členení podľa čiastkových programov a podľa opatrení.
            
         3.   Pokiaľ ide o predbežné členenie rozpočtu uvedené v časti B prílohy, Francúzsko môže prerozdeliť financovanie rôznych opatrení v rovnakom čiastkovom programe do výšky 15 % príspevku Spoločenstva na tento čiastkový program, ak sa neprekročí celková suma oprávnených nákladov plánovaných v programe a ak sa tým neohrozia hlavné ciele programu.
   O všetkých rozhodnutiach týkajúcich sa prerozdelenia je povinné informovať Komisiu.
   Článok 3
   Toto rozhodnutie sa uplatňuje od 1. januára 2007.
   Článok 4
   Toto rozhodnutie je určené Francúzskej republike.
   
      V Bruseli 11. septembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 42, 14.2.2006, s. 1. Nariadenie zmenené a doplnené nariadením (ES) č. 2013/2006 (Ú. v. EÚ L 384, 29.12.2006, s. 13).
   
      (2)  Pozri stranu 20 tohto úradného vestníka.
   
      (3)  Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 378/2007 (Ú. v. EÚ L 95, 5.4.2007, s. 1).
   
      PRÍLOHA
      Program a predbežné členenie rozpočtu na rok 2007
      ČASŤ A
      Program
      Program pozostáva z troch čiastkových programov:
      
                  1.
               
               
                  čiastkový program pre departmán Martinik:
                  
                              a)
                           
                           
                              opatrenie 1.1: fytosanitárne hodnotenie a diagnostika prostredníctvom využívania regionálneho laboratória a jeho mobilnej jednotky („zelené laboratórium“);
                           
                        
                              b)
                           
                           
                              opatrenie 1.2: štúdia o biodiverzite na ovocných alebo zeleninových farmách;
                           
                        
            
                  2.
               
               
                  čiastkový program pre departmán Guyana:
                  
                              a)
                           
                           
                              opatrenie 2.1: vybudovanie poľnohospodárskeho fytosanitárneho systému včasného varovania v oblasti pestovania ryže;
                           
                        
                              b)
                           
                           
                              opatrenie 2.2: posilnenie kapacity diagnostiky prostredníctvom využívania regionálneho laboratória a jeho mobilnej jednotky („zelené laboratórium“);
                           
                        
            
                  3.
               
               
                  čiastkový program pre departmán Guadeloupe:
                  
                              a)
                           
                           
                              opatrenie 3.1: vybudovať sieť na zisťovanie výskytu ovocných mušiek;
                           
                        
                              b)
                           
                           
                              opatrenie 3.2: zisťovanie výskytu a ďalšie sledovanie smrteľnej kokosovej žltačky;
                           
                        
                              c)
                           
                           
                              opatrenie 3.3: riadenie rizika zavlečenia škodlivých organizmov prostredníctvom cestovného ruchu;
                           
                        
                              d)
                           
                           
                              opatrenie 3.4: vypracovanie metódy biologickej dekontaminácie pôdy zamorenej chlórdekonom a HCH;
                           
                        
                              e)
                           
                           
                              opatrenie 3.5: cielený boj proti maniokovým mravcom (Acromyrmex octospinosus).
                           
                        
            ČASŤ B
      Predbežné členenie rozpočtu
      (v eurách) s uvedením jednotlivých očakávaných výsledkov
      
                  Čiastkové programy
               
               
                  Druh výsledku (S = poskytovanie služieb, R = výskumná práca alebo štúdie)
               
               
                  Oprávnené výdavky
               
               
                  Vnútroštátny príspevok
               
               
                  Príspevok ES
               
            
                  Martinik
               
            
                  Opatrenie 1.1
               
               
                  Fytosanitárna diagnostika na mieste (S)
               
               
                  75 000
               
               
                   
               
               
                   
               
            
                  Opatrenie 1.2
               
               
                  Štúdia o biodiverzite a užitočných podporných štruktúrach (R)
               
               
                  40 500
               
            
                  Medzisúčet
               
               
                   
               
               
                  115 500
               
               
                  46 200
               
               
                  69 300
               
            
                  Guyana
               
            
                  Opatrenie 2.1
               
               
                  Modelový fytosanitárny systém včasného varovania (R)
               
               
                  110 000
               
               
                   
               
               
                   
               
            
                  Opatrenie 2.2
               
               
                  Fytosanitárna diagnostika na mieste (S)
               
               
                  25 000
               
            
                  Medzisúčet
               
               
                   
               
               
                  135 000
               
               
                  54 000
               
               
                  81 000
               
            
                  Guadeloupe
               
            
                  Opatrenie 3.1
               
               
                  Vybudovanie siete na zisťovanie výskytu ovocných mušiek (R)
               
               
                  28 000
               
               
                   
               
               
                   
               
            
                  Opatrenie 3.2
               
               
                  Správa o zisťovaní výskytu ochorenia a informovanie producentov o fytosanitárnych rizikách (S)
               
               
                  12 000
               
            
                  Opatrenie 3.3
               
               
                  Činnosti v oblasti informovania verejnosti o rizikách zavlečenia škodlivých organizmov (S)
               
               
                  28 000
               
            
                  Opatrenie 3.4
               
               
                  Vypracovanie metódy biologickej dekontaminácie zamorenej pôdy (R)
               
               
                  15 000
               
            
                  Opatrenie 3.5
               
               
                  Štúdia o možnostiach integrovaného boja proti škodlivým organizmom (R)
               
               
                  41 000
               
            
                  Medzisúčet
               
               
                   
               
               
                  124 000
               
               
                  49 600
               
               
                  74 400
               
            
                  Spolu
               
               
                   
               
               
                  374 500
               
               
                  149 800
               
               
                  224 700